Objava obvestila o odobritvi standardne spremembe specifikacije proizvoda za ime v vinskem sektorju iz člena 17(2) in (3) Delegirane uredbe Komisije (EU) 2019/33

(2020/C 435/05)

To obvestilo je objavljeno v skladu s členom 17(5) Delegirane uredbe Komisije (EU) 2019/33 (1).

OBVESTILO O STANDARDNI SPREMEMBI, KI SPREMINJA ENOTNI DOKUMENT

„RIBEIRA SACRA“

PDO-ES-A1128-AM03

Datum obvestila: 15. 9. 2020

OPIS ODOBRENIH SPREMEMB IN RAZLOGI ZANJE

1. Odprava omejitev pri mešanju letnikov

SPREMEMBA:

S to spremembo se črta zadnji odstavek točke 3 specifikacije proizvoda, ki se nanaša na posebne enološke postopke, kjer lahko do 15 odstotkov žlahtnega vina v danem letu sestavlja vino prejšnjega letnika, v posebej netipičnih letih pa prejšnjih dveh let.

Točka 3(b) specifikacije proizvoda in točka 5(a) enotnega dokumenta sta zato bili spremenjeni.

Šteje se, da je to standardna sprememba, ker ni del nobene od okoliščin, ki so navedene v členu 14(1) Delegirane uredbe Komisije (EU) 2019/33 z dne 17. oktobra 2018 o dopolnitvi Uredbe (EU) št. 1308/2013 Evropskega parlamenta in Sveta v zvezi z vlogami za zaščito označb porekla, geografskih označb in tradicionalnih izrazov v vinskem sektorju, postopkom ugovora, omejitvami uporabe, spremembami specifikacij proizvoda, preklicem zaščite ter označevanjem in predstavitvijo.

UTEMELJITEV:

Odpravljeno pravilo je bilo bolj omejevalno kot splošnejša sektorska zakonodaja: edini pogoj, ki ga člen 49 Delegirane uredbe Komisije (EU) 2019/33 določa za označevanje vin z letnikom, je, da mora biti najmanj 85 odstotkov grozdja, uporabljenega za pridelavo teh vin, potrganega v zadevnem letu. Povedano drugače, preostalih 15 odstotkov je lahko iz katerega koli letnika in omejitve za leta ne veljajo.

Ta sprememba je upravičena, ker imajo vina lastnosti, zaradi katerih jih je mogoče piti še več let po pridelavi. Vina v nekaterih vinskih kleteh, potem ko se stabilizirajo, še vsaj eno leto pustijo v posodah, preden jih ustekleničijo. Pandemija COVID-19 je močno prizadela vinski sektor zaradi težav pri izvozu in omejitev dejavnosti v hotelskem in gostinskem sektorju, ki predstavljajo velik delež prodaje vin iz te označbe porekla.. V teh razmerah in ker obstaja možnost, da se bodo zdravstvene krize v prihodnje nadaljevale, je smiselno uvesti ukrepe, kot je ta, ki olajšujejo prodajo vin.

ENOTNI DOKUMENT

1. Ime za registracijo

Ribeira Sacra

2. Vrsta geografske označbe

ZOP – zaščitena označba porekla

3. Kategorije proizvoda vinske trte

1. Vino

4. Opis vin

Rdeče vino „Ribeira Sacra“ Súmmum in rdeče vino „Ribeira Sacra“

Rdeča vina „Ribeira Sacra“ Súmmum

— Videz: čisto in sijoče; srednje do zelo intenzivne barve, od češnjevo do vijoličasto rdeče.

— Vonj: sadne dišave rdečega jagodičja (gozdnih sadežev) ali drevesnega sadja (rdečega koščičastega sadja) (vsaj ena od teh kategorij).

— Okus: uravnotežena vina; rdeče jagodičje ali drevesno sadje (aroma vsaj ene od teh kategorij); uravnoteženi alkohol, kisline in trpkost; dolg zaton.

Rdeča vina „Ribeira Sacra“

— Videz: čisto in sijoče; srednje do zelo intenzivne barve, od češnjevo do vijoličasto rdeče.

— Vonj: sadne dišave rdečega jagodičja (gozdnih sadežev) ali drevesnega sadja (rdečega koščičastega sadja) (vsaj ena od teh kategorij).

— Okus: uravnotežena vina; rdeče jagodičje ali drevesno sadje (aroma vsaj ene od teh kategorij); uravnoteženi alkohol, kisline in trpkost; dolg zaton.

(*) Pri vinih morajo biti vrednosti, ki niso navedene v nadaljevanju, skladne z veljavno zakonodajo.

Splošne analitske lastnosti Največji delež skupnega alkohola (v vol. %): Najmanjši delež skupnega alkohola (v vol. %): 11 Najnižja vsebnost skupnih kislin: 4,5 grama na liter, izraženega kot vinska kislina Najvišja vsebnost hlapnih kislin (v miliekvivalentih na liter): 11,67 Najvišja vsebnost skupnega žveplovega dioksida (v miligramih na liter): 120

BELO VINO: Bela vina „Ribeira Sacra“ Súmmum

— Videz: čisto in sijoče; od bledo do zlato rumene.

— Vonj: uravnotežena vina; dišave drevesnega sadja (belo pečkasto in koščičasto sadje).

— Okus: uravnotežena vina; arome drevesnega sadja; uravnoteženi alkohol in kisline; dolg zaton.

(*) Pri vinih morajo biti vrednosti, ki niso navedene v nadaljevanju, skladne z veljavno zakonodajo.

Splošne analitske lastnosti Največji delež skupnega alkohola (v vol. %): Najmanjši delež skupnega alkohola (v vol. %): 11 Najnižja vsebnost skupnih kislin: 4,5 grama na liter, izraženega kot vinska kislina Najvišja vsebnost hlapnih kislin (v miliekvivalentih na liter): 11,67 Najvišja vsebnost skupnega žveplovega dioksida (v miligramih na liter): 160

RDEČE VINO: Rdeča vina „Ribeira Sacra“ Súmmun Barrica in „Ribeira Sacra“ Súmmun Garda

Vina, ki se tržijo iz izrazom „barrica“, morajo izpolnjevati zahteve za vsako navedeno vrsto vina in imeti naslednje lastnosti:

— vonj: začimbe, les ali hrast (aroma vsaj ene od teh kategorij),

— okus: začimbe, les ali hrast (aroma vsaj ene od teh kategorij).

(*) Pri vinih morajo biti vrednosti, ki niso navedene v nadaljevanju, skladne z veljavno zakonodajo.

Splošne analitske lastnosti Največji delež skupnega alkohola (v vol. %): Najmanjši delež skupnega alkohola (v vol. %): 12 Najnižja vsebnost skupnih kislin: 4,5 grama na liter, izraženega kot vinska kislina Najvišja vsebnost hlapnih kislin (v miliekvivalentih na liter): 16,67 Najvišja vsebnost skupnega žveplovega dioksida (v miligramih na liter): 140

BELO VINO: Bela vina „Ribeira Sacra“ Barrica in „Ribeira Sacra“ Garda

Vina, ki se tržijo iz izrazom „barrica“, morajo izpolnjevati zahteve za vsako prej navedeno vrsto vina in imeti naslednje lastnosti:

— vonj: začimbe, les ali hrast (aroma vsaj ene od teh kategorij),

— okus: začimbe, les ali hrast (aroma vsaj ene od teh kategorij).

(*) Pri vinih morajo biti vrednosti, ki niso navedene v nadaljevanju, skladne z veljavno zakonodajo.

Splošne analitske lastnosti Največji delež skupnega alkohola (v vol. %): Najmanjši delež skupnega alkohola (v vol. %): 12 Najnižja vsebnost skupnih kislin: 4,5 grama na liter, izraženega kot vinska kislina Najvišja vsebnost hlapnih kislin (v miliekvivalentih na liter): 16,67 Najvišja vsebnost skupnega žveplovega dioksida (v miligramih na liter): 160

VINO ROSÉ: Vina rosé „Ribeira Sacra“ Súmmum

— Videz: čisto in sijoče; šibke do srednje intenzivne barve, od bledo rožnate do češnjevo rdeče.

— Vonj: sadne dišave gozdnih sadežev ali rdečega koščičastega sadja (vsaj ena od teh kategorij).

— Okus: uravnotežena vina; gozdni sadeži ali rdeče koščičasto sadje (arome vsaj ene od teh kategorij); uravnoteženi alkohol in kisline; dolg zaton.

(*) Pri vinih morajo biti vrednosti, ki niso navedene v nadaljevanju, skladne z veljavno zakonodajo.

Splošne analitske lastnosti Največji delež skupnega alkohola (v vol. %): Najmanjši delež skupnega alkohola (v vol. %): 11 Najnižja vsebnost skupnih kislin: 4,5 grama na liter, izraženega kot vinska kislina Najvišja vsebnost hlapnih kislin (v miliekvivalentih na liter): 11,67 Najvišja vsebnost skupnega žveplovega dioksida (v miligramih na liter): 120

5. Enološki postopki

(a) Posebni enološki postopki

Posebni enološki postopki

— Stopnja ekstrakcije ne sme presegati 69 l vina na 100 kg grozdja, pri vinih rosé pa 40 l vina na 100 kg grozdja.

— Za vina je mogoče uporabljati izraz „barrica“, če so bila starana v lesenih sodih in so bile upoštevane naslednje zahteve glede najkrajšega obdobja staranja in največjih količin: — rdeča vina: najmanj šest mesecev v sodih z največjo prostornino 500 l; — bela vina: najmanj trije meseci v sodih z največjo prostornino 600 l.

— Za vina je mogoče uporabljati izraz „garda“ (nanaša se na shranjevanje oziroma hrambo vin), če so bila starana vsaj sedem mesecev (velja za rdeča vina) oziroma vsaj štiri mesece (velja za bela vina) v posodah iz lesa, betona ali drugih materialov, razen nerjavnega jekla in poliestra, ki jih dovoljuje zakonodaja o živilih, in posode izpolnjujejo naslednje zahteve glede prostornine: — za rdeča vina: — lesene posode s prostornino od 225 do 10 000 l; — posode iz betona ali drugih materialov s prostornino do 5 000 l; — za bela vina: — lesene posode s prostornino od 225 do 8 000 l; — posode iz betona ali drugih materialov s prostornino do 5 000 l.

Pomembni omejitvi pri proizvodnji vin:

— rdeče sorte vinske trte mencía, brancellao, merenzao, sousón, caíño tinto, caíño longo in caíño bravo ter bele sorte vinske trte godello, loureira, treixadura, dona branca, albariño, torrontés, branco lexítimo in caíño blanco veljajo za prednostne oziroma glavne sorte, njihova vsebnost v sestavi vin Súmmum pa mora znašati vsaj 85 odstotkov. Rdeča vina, ki se ne tržijo kot vina Súmmum, morajo vsebovati vsaj 70 odstotkov sorte mencía.

— Kontinuiranih stiskalnic ali visokohitrostnih centrifugalnih drobilnikov ni dovoljeno uporabljati.

— Predhodno segrevanje grozdja ali segrevanje mošta oziroma vina za ekstrakcijo barvila iz tropin nista dovoljeni.

— Čas maceracije pri pridelavi vin rosé „Ribeira Sacra“ ne sme presegati 48 ur.

— Pri proizvodnji vina ali nadaljnjih postopkih ni dovoljeno uporabljati trsk iz hrastovega lesa.

Pridelovalna praksa

— Grozdje je treba trgati zelo previdno in ročno ter ga zbirati v zaboje, ki jih je odobril regulativni odbor. Za pridelavo zaščitenih vin je dovoljeno uporabljati samo neoporečno in dovolj zrelo grozdje.

(b) Največji donosi

Rdeče sorte vinske trte

9 500 kilogramov grozdja na hektar

Rdeče sorte vinske trte

65,55 hektolitra na hektar

Bele sorte vinske trte

12 000 kilogramov grozdja na hektar

Bele sorte vinske trte

82,80 hektolitrov na hektar

6. Razmejeno geografsko območje

Razmejeno območje sestavlja pet podobmočij, ki so del naslednjih občin:

— podobmočje Amandi: Sober in Monforte de Lemos,

— podobmočje Chantada: Portomarín, Taboada, Chantada, Carballedo in A Peroxa,

— podobmočje Quiroga-Bibei: Monforte de Lemos, A Pobra de Brollón, Quiroga, Ribas de Sil, a Pobra de Trives, Manzaneda in San Xoán de Río,

— podobmočje Ribeiras do Miño: Paradela, O Saviñao, Pantón, Sober in Monforte de Lemos,

— podobmočje Ribeiras do Sil: A Teixeira, Parada do Sil, Castro Caldelas in Nogueira de Ramuín.

Te občine se razprostirajo po pokrajinah Lugo in Ourense v avtonomni skupnosti Galicija.

7. Glavne sorte vinske trte

ALBARIN BLANCO – BRANCO LEXITIMO

ALBARIÑO

BRANCELLAO

CAÍÑO BLANCO

CAÍÑO BRAVO

CAÍÑO LONGO

CAÍÑO TINTO

DOÑA BLANCA – DONA BRANCA

GODELLO

LOUREIRA – LOUREIRO BLANCO

MENCÍA

MERENZAO

SOUSÓN

TORRONTÉS

TREIXADURA

8. Opis povezave

Glavna odlika teh vin je vinogradniška praksa, znana kot viticultura heroica (junaško vinogradništvo), po kateri trto gojijo na strmih terasastih gričih, ki so del osupljive kulturne krajine. Tako oblikovana pokrajina ima številne mikroklime. Zato sta nadmorska višina in lega ključna dejavnika za pravilno zorenje grozdja. Uporabljajo predvsem avtohtone sorte vinske trte. Te so vinogradniki izbirali stoletja in jih prilagodili lokalnemu podnebju in tlom. Na tem območju pridelujejo zlasti rdeča vina, najbolj izstopajoča sorta pa je mencía. Vina so sadna, češnjevo rdeče barve in imajo uravnotežene kisline.

9. Bistveni dodatni pogoji (pakiranje, označevanje, druge zahteve)

Pravni okvir:

nacionalna zakonodaja

Vrsta dodatnega pogoja:

izjema pri proizvodnji na razmejenem geografskem območju

Opis pogoja:

Območje pridelave je predvsem strmo gričevje, na katerem je težko graditi vinske kleti. Vina tako lahko pridelujejo tudi v vinskih kleteh v nekaterih krajevnih skupnosti, ki mejijo na območje pridelave, in sicer v naslednjih podobmočjih in občinah:

Amandi: Sober.

Chantada: Carballedo, A Peroxa, Portomarín, Taboada in Chantada.

Ribeiras do Miño: Pantón in O Saviñao.

Ribeiras do Sil: A Teixeira in Castro Caldelas.

Pravni okvir:

nacionalna zakonodaja

Vrsta dodatnega pogoja:

pakiranje na razmejenem geografskem območju

Opis pogoja:

Vina je treba stekleničiti na območju proizvodnje. Prevoz in stekleničenje vina zunaj območja proizvodnje vina predstavljata tveganje za kakovost vina, saj je lahko izpostavljeno redukcijsko-oksidacijski reakciji, spremembam temperature in drugim vplivom. Dlje kot vino potuje, večje je tveganje. Stekleničenje na območju porekla zagotavlja ohranitev lastnosti in kakovosti proizvoda.

Pravni okvir:

nacionalna zakonodaja

Vrsta dodatnega pogoja:

dodatne določbe o označevanju

Opis pogoja:

Črke, s katerimi je zapisano ime označbe porekla, morajo biti visoke vsaj 4 mm. Ime podobmočja in sorte je treba navesti s črkami, ki ne presegajo polovice višine črk, ki se uporabljajo za ime ZOP.

Uporaba blagovne znamke je obvezna. Če so vina označena z blagovnimi znamkami, ki se uporabljajo tudi za druge označbe porekla, mora biti ime „Ribeira Sacra“ v istem vidnem polju kot blagovna znamka in vsaj trikrat večje. Ime „Ribeira Sacra“ mora biti na istem ozadju in imeti enak slog črk kot blagovna znamka.

Vse steklenice morajo imeti oštevilčeno sekundarno etiketo in logotip označbe porekla.

Povezava na specifikacijo proizvoda

https://mediorural.xunta.gal/sites/default/files/produtos/en-tramitacion/PLIEGO_DE_CONDICIONES_DO_RIBEIRA_SACRA_julio_2020_final.pdf

(1) UL L 9, 11.1.2019, str. 2.